als_Latn dik_Latn sag_Latn
Berisha dëshmon për herë të parë në Prokurori
Sali Berisha do të dëshmojë të hënën lidhur me akuzat e Deputetit Tom Doshi për një atentat të mundshëm ndaj tij.
Politiko
E Shtunë, 7 Mars 2015 | 14:11
0 Komente.
“Çështja Dosh”’ çon për herë të parë ish Kryeministrin Sali Berisha në Prokurorinë e Krimeve të Rënda. Berisha bashkë me deputetin demokrat të Lezhës, Mhill Fufi do të dëshmojnë ditën e hënë në organin e akuzës, lidhur me akuzat e deputetit Tom Doshi për një atentat të mundshëm ndaj tij gjashtë muaj më parë.
Fletë-thirrja e Prokurorisë mbërriti pasditen e së premtes rreth orës 16:00 në kryesinë e Kuvendit. Mësohet se ftesa u është shpërndarë zyrtarisht të gjithë zyrtarëve ,të cilët kishin dijeni për atentatin që deputeti Tom Doshi pretendon që kryeparlamentari Meta ka urdhëruar ndaj tij.
Berisha duhet të paraqitet të hënën në orën 09:00 në ambientet e Prokurorisë së Krimeve të Rënda.
Prokuroria e Përgjithshme reagon një ditë më parë lidhur me emrat e zyrtarëve të cilat janë thirrur të dëshmojnë për çështjen “Doshi”, për një atentat ndaj tij dhe deputetit demokrat Mhill Fufi. Organi i akuzës theksoi se Sali Berisha dhe Mhill Fufi, si dhe prokurori Eugen Beci do të thirren në ditët në vijim për të dhënë dëshminë e tyre.
“Për të menaxhuar sa më mirë procesin e marrjes së deklarimeve së personave që kane dijeni për rrethanat e hetimit në rastin “Doshi”, emrat e të cilëve janë bërë publik në njoftimin zyrtar të Prokurorisë, si edhe personave të tjerë, do të vazhdojë në ditët në vijim, sipas një grafiku që diktohet nga nevojat e hetimit”, thuhet në deklaratën e Prokurorisë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn